3ο Ετήσιο Συνέδριο Βιοασφάλειας
2020-11-13 08:00 - 2020-11-14 17:00 (Europe/Athens)
Tο 3ο Ετήσιο Συνέδριο Βιοασφάλειας θα πραγματοποιηθεί διαδικτυακά στις 13 και 14 Νοεμβρίου 2020, από την Ελληνική Εταιρεία Βιοασφάλειας.
Η εκδήλωση θα επικεντρωθεί σε όλα τα νεότερα δεδομένα για τις Γενικές Αρχές και Πρότυπα, τη Νομοθεσία, τις Εφαρμογές και τις μελλοντικές τάσεις, σε θέματα Υγιεινής και Βιοασφάλειας της Εργασίας και Βιοπροστασίας (Βiose-curity).
Όπως τονίζεται σε ανακοίνωση, οι κανόνες Υγιεινής και Ασφάλειας των Εργαζομένων, στους χώρους εργασίας, είναι απαίτηση της εποχής μας και στόχος κάθε κοινωνίας με βασικές αρχές για την προστασία της ανθρώπινης ζωής και του φυσικού περιβάλλοντος. Οι διεθνείς συμβάσεις της Διεθνούς Οργάνωσης Εργασίας(ΔΟΕ), οι Οδηγίες της Ευρωπαϊκής Ένωσης (ΕΕ)και οι κανονιστικές/νομοθετικές διατάξεις στην χώρα μας, υποχρεώνουν τους εργοδότες και τους εργαζομένους να λαμβάνουν τα κατάλληλα μέτρα ασφάλειας και υγιεινής, ώστε να προληφθούν τα εργατικά ατυχήματα και οι επαγγελματικές ασθένειες, να προστατευθεί η υγεία του ανθρώπινου δυναμικού και να αποφευχθούν, τόσο η δημιουργία επικίνδυνων καταστάσεων, όσο και η ρύπανση του φυσικού περιβάλλοντος.
Και η ανακοίνωση συνεχίζει:
Όλοι φοβούνται- αποποιούνται τα «βραχυπρόθεσμα κόστη» της Υγείας και Ασφάλειας στην Εργασία και δεν προσβλέπουν στα «μακροπρόθεσμα οφέλη», από την ουσιαστική προστασία της Υγεία και της Ασφάλειας του Εργαζόμενου. Αποτέλεσμα, οι επαγγελματικές ασθένειες να μην καταγράφονται, με σχεδόν μηδενικό αριθμό επαγγελματικών ασθενειών. Όλες οι επαγγελματικές ασθένειες «καταγράφονται ως κοινά νοσήματα» και τα εργατικά ατυχήματα υποδηλώνονται. Δεν υπάρχει Φορέας ασφάλισης επαγγελματικού κινδύνου, όπως υπάρχει σε κάθε Ευρωπαϊκή χώρα, ούτε και υπεύθυνος Βιοασφάλειας σε όλα τα ιατρικά εργαστήρια.
